Diari Oficial de la Generalitat Valenciana


Sumari del DOGV 9762, del 09-01-2024 (2023/13587)

Anunci pel qual es declara la suspensió de la tramitació i atorgament de llicències per a la instal·lació de punts o unitats de subministrament de combustible, estació de servici, gasolinera o instal·lacions amb denominació similar.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9762

Data del DOGV
:   09-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/13957


Data del document
:   28-12-2023

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * pla d'urbanisme
    * administració local

Anunci pel qual es declara la suspensió de la tramitació i atorgament de llicències per a la instal·lació de punts o unitats de subministrament de combustible, estació de servici, gasolinera o instal·lacions amb denominació similar. [2023/13538]  
Declarar la suspensió de la tramitació i atorgament de llicències per a la instal·lació de punts o unitats de subministrament de combustible, estació de servei, gasolinera o instal·lacions amb denominació similar, amb la finalitat de facilitar l'estudi per a la modificació de l'ordenació urbanística prevista en el pla d'ordenació detallada del municipi de Castelló de la Plana, aplicable a aquestes instal·lacions en zones d'ús residencial, en l'àmbit delimitat a aquests efectes.  
  
El Ple de l'Ajuntament de Castelló de la Plana, en sessió celebrada en data 21 de desembre de 2023, adoptà, entre d'altres, el següent acord:  
  
  
«Primer  
Declarar la suspensió de la tramitació i l'atorgament de llicències per a la instal·lació de punts o unitats de subministrament de combustible, estació de servei, gasolinera o instal·lacions amb denominació similar, de conformitat amb l'article 68.1 del decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, amb la finalitat de facilitar l'estudi per a la modificació de l'ordenació urbanística prevista en el Pla d'ordenació detallada del municipi de Castelló de la Plana, aplicable a aquestes instal·lacions en zones d'ús residencial, d'acord amb el projecte de suspensió subscrit pel director d'Urbanisme en data 5 de desembre de 2023, amb codi de validació: 9FADD5K75LNS544ZYRWNK9WP5.  
  
L'àmbit afectat per la suspensió ve determinat per la delimitació que figura en el projecte de suspensió i la declaració de suspensió no implicarà, la dels acords aprovatoris de nous programes d'actuació en la zona afectada, a què es refereix l'apartat 5 de l'article 68 del TRLOTUP, ni a qualsevol altra mena de llicències en aquest àmbit.  
  
  
Segon  
Establir la duració de la suspensió en el termini màxim de dos anys. Aquest termini s'interromprà amb alçament de la suspensió si, transcorregut un any, no se sotmet a exposició pública la proposta de modificació del pla.  
  
Tercer  
Publicar aquest acord en el Diari Oficial de la Generalitat Valenciana, en el tauler d'edictes i en la pàgina web municipal.»  
De conformitat amb el paràgraf segon del punt primer d'aquest acord, l'àmbit afectat per la suspensió és el següent:  
En sentit horari: ronda Nord de circumval·lació, ronda Est de circumval·lació, camí Vinamargo, carrer Riu Esca, avinguda Casalduch, carrer Panderola, avinguda de València, ronda Sud de circumval·lació, avinguda Enrique Gimeno, carrer Riu Xúquer, carretera Ribesalbes, quadra els Cubos, límit nord grup Sant Llorenç, quadra Saboner, traçat vial de nova creació segons Pla General (av. Oest), quadra els Cubos, carretera de l'Alcora, quadra la Torta, límit nord sòl industrial i terciari, quadra Cassanya, carretera de l'Alcora, quadra na Tora, llit del riu Sec, avinguda Sos Baynat, carretera de Borriol, riu Sec, vial sobre soterrament d'aquest, límit sòl urbà (paral·lel per l'est a l'avinguda Benicàssim), avinguda Barcelona, avinguda Benicàssim, avinguda Castell Vell.  
  
- S'inclouen dins d'aquest àmbit de suspensió: els grups Sant Agustí i Sant Marc, el grup Tombatossals i la zona qualificada d'ús universitari (nord-oest campus) no ocupada per la Universitat Jaume I.  
- Se n'exclou l'illa de la zona industrial de la factoria Ordóñez i enclavament d'ús terciari.  
En el Grau, en sentit horari: camí de la Plana, línia domini públic marítim terrestre, carrer Francesc Aragó, avinguda Ferrandis Salvador, línia del moll de costa, carrer de la Sardina, carretera Grau - Almassora, límit oest sòl urbà, camí Serradal. (excepte possibles instal·lacions al servei d'embarcacions situades en l'interior del port).  
  
Per a més informació, es pot consultar el projecte de suspensió amb codi de validació 9FADD5K75LNS544ZYRWNK9WP5, en la pàgina web, mitjançant el següent enllaç: https://www.castello.es/va/tramit-actual-informacio-publica-urbanisme  
La qual cosa es fa pública per al coneixement general.  
  
Castelló de la Plana, 28 de desembre de 2023. El secretari general d'Administració Municipal: Eduardo G. Pozo Bouzas.